AaB har forlænget aftalen med den tidligere U-landsholdsspiller Henrik Dalsgaard til 31. december 2015.

AaB har forlænget kontrakten med Henrik Dalsgaard. - Vi er ualmindelig glade for at have forlænget aftalen med Henrik Dalsgaard, som har udviklet sig enormt i 2012, siger AaB direktør Lynge Jacobsen på AaBs egen hjemmeside. 23-årige højre back er ligeledes tilfreds med kontraktforlængelsen. - Jeg er meget glad for at være i AaB, og da jeg i den seneste tid også har fået fast spilletid på et utrolig spændende hold, så var det naturligt at forlænge. Mit bundniveau er blevet hævet markant, og det er naturligvis min ambition at blive endnu bedre, ligesom det kunne være fedt at prøve at vinde noget med AaB, siger Henrik Dalsgaard. For AaB står Henrik Dalsgaard noteret for 95 officielle kampe og seks scoringer, mens det i alt er blevet til 12 U-landskampe for Danmark, skriver aabsport.dk.